
Som solskin over mark og hav 
som forårsblæst og gyldent rav 
var hvad du var og bragte. 
Alt godt blev til. Jeg så min vej 
var den, der skulle gå´s med dig 
så langt som livet rakte.  

Den fylde hjertet råber på 
blev ved et under til at nå 
og ingen kan forklare. 
Som nåde dykker den herned 
og fylder tid med evighed 
så den vil altid vare.  

Det følgeskab blev lykke her 
hver dag var livet livet værd 
og uden vej tilbage, 
men prisen er så kæmpestor 
for kærlighed på denne jord 
dog aldrig skal jeg klage.  

Når gode dage er forbi 
og døden lukker døren i 
kan vi slet intet gøre. 
Og græder vi ved nat og dag 
det ændrer intet ved den sag 
som ingen mand kan føre.  













[bookmark: _GoBack]Det ved jeg så, at hvad jeg så 
og aldrig rigtigt kan forstå 
er livets bedste gåde. 
Den åbner det vi drømmer om 
og svinder større end den kom 
men bliver her som en nåde. 

Som skaber lys om hav og land 
der rammer hver en lille mand 
og tænder puls og glæde. 
I lyst og nød det vokser til 
og synger om hvad livet vil 
hver dag vi er til stede.
